
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας εκτάσεως 0,650 στρεμμάτων στη θέση Ρέμα 
Ρογιάννη Δάσους Μελιαδίου, Κοινότητας Λαγόραχης του Νομού 
Πιερίας. 1 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Άγιος Ανδρέας Μαλακώντας - Ερέτριας - ενδια¬ 
φερόμενος Π. Καταγά στο Ν. Εύβοιας. .. 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου Αθηνών. 3 


ΑΠΟΦΑΣΕΙΣ 

Συμπλήρωση της 51109/1625/27.3.1991 απόφασης του 
Υπουργού Περιβάλλοντος, Χωροταξίας και Δημοσίων Έργων 
«Αναστολή οικοδομικών εργασιών και χορήγηση οικοδομικών 
αδειών στην εντός του εγκεκριμένου ρυμοτομικού σχεδίου πε¬ 
ριοχή Αθηνών» (Δ' 163)... 4 

Αναστολή έκδοσης οικοδομικών αδειών μέσα στα όρια του οικι¬ 
σμού Μάλεμε Ν. Χανιών όπως αυτά έχουν καθοριστεί με την 
5258/86 Απόφαση Νομάρχη ΦΕΚ 901/Δ/30. 5 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 3468 (1) 

Κήρυξη αναδασωτέας εκτάσεως 0,650 στρεμμάτων στη θέση Ρέμα Ρογιάννη 
Δάσους Μελιαδίου, Κοινότητας Λαγόραχης του Νομού Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417 1180/8.7.1980, β) 182447/3049/24.9.1980 

5. Τη ΔΥ/5.6.1991 πρόταση του Δασονομείου Κατερίνης περί κηρύ- 
ξεως αναδασωτέας, της αναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
του δάσους που εκχερσώθηκε παράνομα το συνιδιόκτητο δάσος έκταση, 
εμβαδού εξακοσίων πενήντα (650) τετ. μέτρων που βρίσκεται στη θέση 
Ρέμα Ρογιάννη, της Κοινότητας Λαγόραχης. 

Προσδιορίζεται από τα στοιχεία ΙΚΛΜΝΞΙΚ (1) και ΡΣΤΤ (2) και 
έχει όρια: 

Ανατολικά: Ιο τμήμα Συν/το δάσος Μελιαδίου, 2ο τμήμα Συν/το 
δάσος Μελιαδίου. 

Δυτικά: Ομοίως, ομοίως. 

Βόρεια: Ομοίως, Αγρ. Μη Μάνου 
Νότια: Αγροτικό δρόμο. Αγροτικό δρόμο. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η αποκα τάσ ταση της βλαστήσεως θα γίνει με φυσυιή αναγέννηση. 

Κατερίνη, 12 Ιουνίου 1991 

Ο Νομάρχης 

ΜΙΛΤ. ΚΑΝΩΤΑΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Φ.121/718 (2) 

Καθορισμός των ορίων του αιγιαλοϋ και δημιουργία ζώνης παραλίας 

στη θέση Άγιος Ανδρέας Μαλακώντας - Ερέτριας - ενδιαφερόμενος 
Π. Καταγά στο Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β') κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών. 

3. Την από 30.8.1990 έκθεση της «Επιτροπής καθορισμού των 
ορίων του αιγιαλού και παραλίου; και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή Άγιος Αν- 
δρέας Μαλακώντας Ερετρίαις ενδιαφερόμενος Π. Καταγού και το από 
Μάιο 1990 με κλίμακα 1:500 τοπογραφικό διάγραμμα του Μιχαήλ Β. 
Κοντογιαννάκη μηχαινικού Πολ. Μηχανικού ΕΜΠ που θεωρήθηκε την 
8.8.1990 από τη Δ.Τ.Υ. της Νομαρχίας Εύβοιας και συνοδεύει την έκ¬ 
θεση της προοιναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο αριθ. Φ. 544.5/668/90/14.12.1990 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
1955 (ΦΕΚ 97/Α/1955) «περί διοικητικής αποκεντρώσεως» σε συν¬ 
δυασμό με τις διατάξεις του από 28.6.1955 Β. Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγραφος 5 
του Π.Δ. 71/25.2.1984, σχετικά με τη μεταβίβαση αρμοδιοήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 30.8.1990 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Μάϊο 1990 τοπογραφικό διάγραμμα, που την συνο¬ 
δεύει, το οποίο συντάχτηκε από τον Μιχαήλ Β. Κοντογιαννάκη, Πολ. 
Μηχανικό, με κλίμακα 1:500 και θεωρήθηκε την 8.8.1990 από τη 
Δ.Τ.Υ. της Νομαρχίας Εύβοιας, επί του οποίου η πιο πάνω Επιτροπή, 
με κόκκινη γραμμή καθόρισε τα όρια του αιγιαλού, στη θέση Άγιος Αν¬ 
δρέας Μαλακώντας Ερέτριας - ενδιαφερόμενος Π. Καταγού και με κί¬ 
τρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως. 

Χαλκίδα, 14 Ιουνίου 1991 

Ο Νομάρχης 
ΛΑΖ. ΚΥΡΙΖΟΓΛΟΥ 

ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΠΑΡΑΛΙΑΣ 
ΚΑΙ ΘΕΣΕΩΝ ΑΜΜΟΛΗΨΙΑΣ 

Για τον καθορισμό το πρώτον ή επανακαθορισμό των ορίων του αι- 


γιαλού στη θέση «Αγ. Ανδρέας» Μαλακώντα Ν. Εύβοιας μπροστά από 
την ιδιοκτησία Π. Καταγά. 

Στη Χαλκίδα σήμερα 30.8.1990 οι υπογραφόμενοι: 

1. Γιώργος Πανταζής ΔΕ/Γ αν/ής, Προϊστ. Κτημ. Υπηρεσίας Εύ¬ 
βοιας, ως Πρόεδρος κωλυομένου του τακτικού μέλους. 

2. Κασιώνης Νικόλαος ΔΕ1/Α αναπλ. Δ/νής Τεχν. Υπηρεσιών Ν. 
Εύβοιας σαν μέλος, κωλυομένου του τακτικού μέλους. 

3. Χρήστος Καρβούνης, αν/ής Λιμενάρχης Χαλκίδας σαν μέλος που 
αποτελούμε την «Επιτροπή καθορισμού ορίων αιγιαλού και παραλίας 
και θέσεων αμμοληψίας», η σύνθεση της οποίας έχει καθορισθεί με την 
Ο. 208/181/26.4.1986 απόφαση Υπουργών Προεδρίας της Κυβέρ¬ 
νησης και Οικονομικών και με την αριθ. Φ. 93/348/7.1.1986 από¬ 
φαση Νομάρχη Εύβοιας, που συγκλήθηκε με την αριθ. 1023/ 
23.8.1990 πρόσκληση του Προέδρου της, μεταβήκαμε επί τόπου στην 
περιοχή που προαναφέραμε την 30.8.1990, αφού λάβαμε υπόψη: 

1. Το από 10.8.1990 έγγραφο (αίτηση του) με αριθμό πρωτ. 5394 
δια της οποίας ζητείται ο καθορισμός των ορίων αιγιαλού στην παρα¬ 
πάνω περιοχή. 

2. Το από Μάιο 1990 με κλίμακα 1:500 τοπογραφικό διάγραμμα 
του Μηχανικού Μιχάλη Κοντογιαννάκη σε 1 (μία) πινακίδα που ελέγ¬ 
χθηκε για την ακρίβεια της αποτύπωσης την 8.8.1990 και θεωρήθηκε 
από την Δ/νση Τ.Υ. της Νομαρχίας Εύβοιας την 8.8.1990 όπως ορίζει 
το άρθρ. 20 του Ν. 719/77. 

3. Τις διατάξεις του Α.Ν. 2344/40 όπως αυτός τροποποιήθηκε κα¬ 
θώς και την σχετική Δικαστηριακή και Διοικητική Νομολογία. 

4. Την από επιτόπιο μετάβαση σχηματισθείσα αντίληψη για το πλά¬ 
τος της βρεχομένης ζώνης της ξηράς και άλλα συναφή στοιχεία δηλ.: 

α) Περιγραφή της μορφολογίας της περιοχής (βραχώδης, πεδινή, πε¬ 
ρίπου κλίση εδάφους, καταπτώσεις, βλάστηση, προσχωσιγενές έδαφος, 
ενδείξεις μεταβολής του αιγιαλού, ύπαρξη ή μη παλαιού αιγιαλού 
κ.λπ.). 

β) Κατάσταση της ακής (διαβρώσεις, προσχώσεις, εκτελεσθέντα 
έργα κ.λπ.). 

γ) Κατάσταση θαλάσσιου χώρου (βάθη, ξέρες, ύφαλοι, ανάπτυγμα 
πελάγους). 

δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, ένταση και συχνό¬ 
τητα πνεόντων ανέμων, ύψος κύματος κ.λπ.). 

5. Λοιπά στοιχεία που έλαβε υπόψη η Επιτροπή, όπως παλιά δια¬ 
γράμματα, μαρτυρικές καταθέσεις, τίτλος ιδιοκτησίας, έγγραφα 
Γ.Ε.Ν., προηγούμενοι καθορισμοί σε γειτονική περιοχή κ.λπ. καθώς 
και τα συμπεράσματα που εξήχθηκαν κατά την κρίση της Επιτροπής 

6. Το ότι δεν εξυπηρετούνται οι σκοποί της παρ. 1 του άρθρου 7 του 
Α.Ν. 2344/40, αποφασίζει: 

1. Καθορίζει επί του παραπάνω τοπογραφικού διαγράμματος: 

α) Την οριογραμμή του αιγιαλού με κόκκινη συνεχή πολυγωνική 
γραμμή 1,2.5 της οποίας οι κορυφές εξασφαλίζονται με συντεταγ¬ 

μένες από το Κρατικό Δίκτυο. 

β) Την οριογραμμή της παραλίας με συνεχή κίτρινη πολυγωνική 
γραμμή 1', 2',.... 5' σε απόσταση 10 μ. από αυτήν του αιγιαλού γιατί 
δεν εξυπηρετούνται οι σκοποί του άρθρ. 7 παρ. 1 του Α.Ν. 2344/40. Οι 
κορυφές της εξασφαλίζονται με συντεταγμένες από το Κρατικό Δίκτυο. 


3. 


λίας. 


Δεν υπάρχουν κτίσματα που να βρίσκονται στη ζώνη της παρα- 


Η Επιτροπή 
Γ. ΠΑΝΤΑΖΗΣ 

Ν. ΚΑΣΙΩΝΗΣ X. ΚΑΡΒΟΥΝΗΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. 25249 (3) 

Έγκριση μεταφοράς συντελεστή δόμησης διατηρητέου ακινήτου «ου 
βρίσκεται εντός του ρυμοτομικού σχεδίου Αθηνών. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανωτάτου ορίου συντελεστοϋ δομήσεως κ.λπ.) (Α' 58). 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 
Π.Δ/γμα (Δ' 592). 

3. Τις διατάξεις του Π.Δ/τος 610/1979 «περί ρυθμίσεως θεμάτών 
μεταφοράς συντελεστού δομήσεως κατά το Ν. 880/1979» (Α’ 154) 
όπως τροποποιήθηκε με το υπ’ αριθ. 367/1987 Π.Δ/γμα (Α’ 163). 

4. Τις διατάξεις τοων άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας Οικισμού και Περιβάλλοντος (Α' 
57). 

5. Τις διατάξεις της παρ. 1 (εδ. ιδ) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α’ 137). 

6. Την 15782/1990 πράξη συναίνεσης ενώπιον του συμβολαιογρά¬ 
φου Αθηνών Πέτρου Γιάνναρου της Ευαγγελίας Καλλιέρη και του Δη- 
μητρίου θήλυζα ενεργούντος δΓ εαυτόν και ως ειδικός πληρεξούσιος 
του Χρήστου θήλυζα αποκλειστικών κυρίων του παρακάτω περιγραφο- 
μένου ακινήτου. 

7. Την 524/1990 γνωμοδότηση του Κεντρικού Συμβουλίου Χωρο¬ 
ταξίας Οικισμού και Περιβάλλοντος. 

8. Την 70199/11.1.1991 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης. 

9. Την κατόπιν αυτοψίας της υπαλλήλου Ελπίδας Μακρή — Τασσιο- 
ποϋλου επιβεβαίωση των εμπλεκομένων στον υπολογισμό του μεταφε- 
ρόμενου συντελεστή δόμησης στοιχείων του ακινήτου, που βρίσκεται 
εντός του ρυμοτομικού σχεδίου Αθηνών και ειδικότερα επί της οδού Σω- 
κράτους αριθ. 29, με πρόταση του Υπουργού Περιβάλλοντος Χωροτα¬ 
ξίας και Δημοσίων Έργων, αποφασίζουμε: 

1. Εγκρίνεται η μεταφορά του συντελεστή δόμησης του ακινήτου (βα- 
ρυνόμενου), που βρίσκεται εντός του ρυμοτομικού σχεδίου Αθηνών και 
ειδικότερα επί της οδού Σωκράτους αρ. 29, έχει χαρακτηρισθεί ως δια¬ 


τηρητέο με την 72746/5559/3.11.1989 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων (Δ’ 700) και του οποίου 
την αποκλειστική κυριότητα έχουν οι παραπάνω συναινούντες στη μετα¬ 
φορά του συντελεστή δόμησης Δημήτριος θήλυζας, Χρήστος θήλυζας 
και Ευαγγελία Καλλιέρη, όπως το βαρυνόμενο ακίνητο φαίνεται με 
στοιχεία Α Β Γ Δ Α στο σχετικό πρωτότυπο διάγραμμα σε κλίμακα 
1:100 που θεωρήθηκε από τον Προϊστάμενο της Διεύθυνσης Τοπογρα¬ 
φικών Εφαρμογών με την 58976/1991 πράξη του και που αντίτυπο 
του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς του συντελεστή δόμησης είναι τα εξής: 

α) Εμβαδόν ακινήτου: 476,85 τ.μ. 

β) Ποσοστό κάλυψης: 70%. 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 5,4. 

δ) Δομήσιμη επιφάνεια που αντιστοιχεί σ’ αυτό: 476,85 τ.μ. X 5,4 = 
2574,99 τ.μ. 

ε) Δομημένη επιφάνεια: 865,27 τ.μ. (297,62 τ.μ. στο ισόγειο και 
567,65 τ.μ. στους ορόφους). 

στ) Μεταφερόμενη δομήσιμη επιφάνεια: 2.574,99 τ.μ. - 865,27 
τ.μ. = 1709,72 τ.μ. (εκ των οποίων 36,17 τ.μ. από ισόγειο και 
1.673,55 από ορόφους). 

Άρθρο 2 

Εγκρίνεται η χορήγηση τίτλου δικαιώματος μεταφοράς συντελεστή 
δόμησης στο όνομα των Χρήστου θήλυζα, Δημητρίου θήλυζα και 
Ευαγγελίας Καλλιέρη για εμβαδόν 1.709,72 τ.μ. (36,17 τ.μ. από ισό¬ 
γειο και 1.673,55 τ.μ. από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

ΣΤΕΦΑΝΟΣ ΜΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ. 70542/3487 (4) 

Συμπλήρωση της 51109/1625/27.3.1991 απόφασης του Υπουργού 

Περιβάλλοντος, Χωροταξίας και Δημοσίων Έργων «Αναστολή οι¬ 
κοδομικών εργασιών και χορήγηση οικοδομικών αδειών στην εντός 

του εγκεκριμένου ρυμοτομικού σχεδίου περιοχή Αθηνών» (Δ' 163). 

Ο ΥΠΟΥΡΓΟΣ ΧΩΡΟΤΑΞΙΑΣ ΠΕΡΙΒΑΛΛΟΝΤΟΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Α του Ν. Δ/τος της 
17.7.1923 «περί σχεδίων πόλεων» (Α' 228) όπως μεταγενέστερα τρο¬ 
ποποιήθηκαν και συμπληρώθηκαν. 

2. Τις διατάξεις των άρθρων 2, 3 και 7 του Ν. 1032/80 «περί συ- 
στάσεως Υπουργείου Χωροταξίας, Οικισμού και Περιβάλλοντος (Α' 
57)». 

3. Τις διατάξεις του εδαφίου ιδ της παρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα (Α' 137). 

4. Το 36876/1382/Β/15.5.1991 έγγραφο της Δ/νσης Ειδικών 
Έργων Α.Π., Τμήμα Β' Μελετών. 

5. Το 88Δ/3.6.1991 υπηρεσιακό σημείωμα της Δ/νσης Πολ, Σχε- 
διασμού. Τμήμα Παραδοσιακών Οικισμών, αποφασίζουμε: 

1. Μετά την παράγραφο 1 της 51109/1625/27.3.1991 απόφα¬ 
σης του Υπουργού Περιβάλλοντος Χωροταξίας και Δημοσίων Έργων 
«Αναστολή οικοδομικών εργασιών και χορήγησης οικοδομικών αδειών 
στην εντός του εγκεκριμένου σχεδίου περιοχή Αθηνών» (Δ' 163), προ¬ 
στίθεται νέα παράγραφος 2 όπως παρακάτω και η επόμενη παράγρα¬ 
φος 2 αριθμείται σε 3. 

«2. Από την παραπάνω αναστολή εξαιρούνται: 

α) Οι εργασίες επισκευής και αναπαλαίωσης του επί της οδού Ευρυ- 
πίδου αρ. 10 κτιρίου το οποίο έχει χαρακτηρισθεί ως διατηρητέο με την 
60626/4526/30.9.1987 απόφαση Υπουργού Περιβάλλοντος, Χω¬ 
ροταξίας και Δημοσίων Έργων (Δ' 1029) φερόμενο ως ιδιοκτησία κλη¬ 
ρονόμων Μ. Μανουσάκη. 

β) Οι εργασίες καθαίρεσης τμημάτων των υπαρχουσών πλακών ορο¬ 
φής Α’ και Β' υπογείου καθώς και επεμβάσεις στον φέροντα οργανισμό 


και πιθανές στατικές ενισχύσεις για βελτίωση της στατικής επάρκειας 
του επί της οδού Αιόλου αρ. 78 κτιρίου φερόμενο ως ιδιοκτησία της 
Εμπορικής Τράπεζας». 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιουνίου 1991 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 

-♦- 

Αριθ. 3.001 (5) 

Αναστολή έκδοσης οικοδομικών αδειών μέσα στα όρια του οικισμού 

Μάλεμε Ν. Χανιών όπως αυτά έχουν καθοριστεί με την 5258/86 

Απόφαση Νομάρχη ΦΕΚ 901/Δ/30. 

Ο ΝΟΜΑΡΧΗΣ ΧΑΝΙΩΝ 
Έχοντας υπόχη: 

1. Τις διατάξεις του από 17.7.1923 Ν. Δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 8. 

2. Τις διατάξεις του Α.Ν. 314/1968 (ΦΕΚ 47Α) όπως τροποποιή¬ 
θηκε και συμπληρώθηκε μεταγενέστερα με τα υπ’ αριθ. 1018/71 Ν.Δ/ 
γμα (ΦΕΚ 220Α) και με την παρ. 3 του άρθρου 34 του Ν. 1577/85 
(ΦΕΚ 210Α). 

3. Τις διατάξεις του Π.Δ. 183/86 (ΦΕΚ 70Α) και ειδικότερα το άρ¬ 
θρο 1. 

4. Την υπ’ αριθ. 10/91 (θέμα 2ο) γνωμοδότηση του συμβουλίου 
ΧΟΠ του Νομού, αποφασίζουμε: 

Παρατείνεται για ένα εξάμηνο η αναστολή της έκδοσης οικ. αδειών 
στα όρια του οικισμού Μάλεμε όπως έχουν καθοριστεί με την υπ’ αριθ. 
5258/86 (ΦΕΚ 901 Δ /30.9.1986) Απ. Νομάρχη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χανιά, 14 Ιουνίου 1991 

Ο Νομάρχης 

ΑΝΤΩΝΗΣ ΝΑΤΣΙΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



